CELEX: 62014CN0388
Language: el
Date: 2014-08-14 00:00:00
Title: Υπόθεση C-388/14: Αίτηση προδικαστικής αποφάσεως την οποία υπέβαλε το Finanzgericht Köln (Γερμανία) στις 14 Αυγούστου 2014 — Timac Agro Deutschland GmbH κατά Finanzamt Sankt Augustin

20.10.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 372/5
            
         Αίτηση προδικαστικής αποφάσεως την οποία υπέβαλε το Finanzgericht Köln (Γερμανία) στις 14 Αυγούστου 2014 — Timac Agro Deutschland GmbH κατά Finanzamt Sankt Augustin
   (Υπόθεση C-388/14)
   2014/C 372/08
   Γλώσσα διαδικασίας: η γερμανική
   
      Αιτούν δικαστήριο
   
   Finanzgericht Köln
   
      Διάδικοι στην υπόθεση της κύριας δίκης
   
   
      Προσφεύγουσα: Timac Agro Deutschland GmbH
   
      Καθής: Finanzamt Sankt Augustin
   
      Προδικαστικά ερωτήματα
   
   
               1)
            
            
               Έχει το άρθρο 49 ΣΛΕΕ (άρθρο 43 ΕΚ) την έννοια ότι αντιτίθεται σε ρύθμιση όπως αυτή του άρθρου 52, παράγραφος 3, του EStG [Einkommensteuergesetz, νόμου περί του φόρου εισοδήματος], στο μέτρο που η αιτία για τον προσυπολογισμό ποσού ίσου με τις ληφθείσες υπόψη προηγουμένως προς μείωση του φόρου ζημίες μιας μόνιμης επιχειρησιακής εγκαταστάσεως που ευρίσκεται στην αλλοδαπή είναι η μεταβίβαση της ως άνω επιχειρησιακής εγκαταστάσεως σε άλλη κεφαλαιουχική εταιρία, η οποία ανήκει στον ίδιο όμιλο με τη μεταβιβάζουσα εταιρία, και όχι η επίτευξη κέρδους;
            
         
               2)
            
            
               Έχει το άρθρο 49 ΣΛΕΕ (άρθρο 43 ΕΚ) την έννοια ότι αντιτίθεται σε ρύθμιση όπως αυτή του άρθρου 23, παράγραφος 1a, της γερμανοαυστριακής Doppelbesteuerungsabkommen [συμβάσεως περί αποφυγής διπλής φορολογίας] 2000, κατά την οποία τα προερχόμενα από την Αυστρία έσοδα εξαιρούνται από τη βάση υπολογισμού του επιβαλλόμενου στη Γερμανία φόρου, εφόσον τα έσοδα αυτά μπορούν να φορολογηθούν στην Αυστρία, σε περίπτωση που οι ζημίες οι οποίες προέκυψαν σε μια ευρισκόμενη στην Αυστρία μόνιμη επιχειρησιακή εγκατάσταση μιας γερμανικής κεφαλαιουχικής εταιρίας δεν μπορούν πλέον να ληφθούν υπόψη στην Αυστρία διότι η ως άνω επιχειρησιακή εγκατάσταση μεταβιβάζεται σε αυστριακή κεφαλαιουχική εταιρία ανήκουσα στον ίδιο όμιλο με τη γερμανική κεφαλαιουχική εταιρία;